Стыль мадэрнізм пачаў распаўсюджвацца ў Берасці ў 20-я гг. ХХ ст. Мадэрнізм унікальны: нягледзячы на час, мадэрнісцкая архітэктура выглядае ўсё гэтак жа сучаснай. Яна лаканічная і строгая, рацыянальная і функцыянальная. Але ў ёй ёсць і экспрэсія, якая знайшла выраз у чыстых геаметрычных формах і дэталях: кругі, вострыя дэталі, гарызантальныя лініі на фасадах, высокія стужачныя вокны, закругленыя куты, плоскія дахі. Тыповая для мадэрнізму адсутнасць дэкору кампенсавана выразнасцю формы. У Берасці мадэрнізм атрымаў “народную” назву “брэсцкі канструктывізм”.